پارلیمانی امور کی وزارت
وزیر اعظم نے کل سے شروع ہونے والے پارلیمنٹ کے سرمائی اجلاس سے قبل کُل جماعتی لیڈروں کی میٹنگ میں شرکت کی
پارلیمنٹ کے اس اجلاس کی ایک خصوصی اہمیت یہ ہے کہ یہ راجیہ سبھا کا 250واں اجلاس ہوگا: وزیر اعظم
سرمائی اجلاس کی 18 نومبر 2019 سے 13 دسمبر 2019 کے درمیان 20 نشستیں ہوں گی
نئی دہلی،17 نومبر وزیر اعظم جناب نریندر مودی نے آج یہاں کُل جماعتی لیڈروں کی میٹنگ میں شرکت کی۔اس میٹنگ میں تمام بڑی سیاسی جماعتوں کے لیڈروں نے شرکت کی اور انھوں نے پارلیمنٹ کے آئندہ اجلاس کے بارے میں اپنے نظریات پیش کیے۔
اس موقع پر وزیر اعظم نے کہا کہ پارلیمنٹ کا یہ اجلاس خصوصی اہمیت کا حامل ہوگا کیوں کہ یہ راجیہ سبھا کا 250واں اجلاس ہوگا۔ انھوں نے اس پر اپنی خوشی کا اظہار کرتے ہوئے کہا کہ اس موقع پر خصوصی تقاریب اور سرگرمیوں کا منصوبہ تیار کیا گیا ہے۔ وزیر اعظم نے اس بات پر زور دیا کہ ایوان بالا کا 250واں اجلاس ہندوستان جیسے گوناں گونیت والے ملک کے لیے حکمرانی کا ایک خاکہ فراہم کرانے میں ہندوستانی پارلیمنٹ کے ساتھ ساتھ ہندوستانی آئین کی منفرد طاقت کو نمایاں کرنے کا ایک منفرد موقع فراہم کرائے گا۔ یہ اجلاس اس وجہ سے اور زیادہ اہم ہوجاتا ہے کہ ہندوستان بابائے قوم مہاتما گاندھی کی 150ویں سالگرہ منا رہا ہے۔
مختلف سیاسی جماعتوں کے نمائندوں کے ذریعے اٹھائے گئے خصوصی معاملات کے جواب میں وزیر اعظم نے کہا کہ حکومت ماحولیات اور آلودگی، اقتصادیات، زراعت کے شعبے اور کسانوں ، خواتین کے حقوق ، نوجوانوں اور معاشرے کے نسبتاً محروم طبقات سے متعلق خصوصی معاملات کے حل کے لیے قانون سازی اور پالیسی تیار کرنے کے معاملے میں ایک مثبت طریقے سے تمام پارٹیوں کے ساتھ مل کر کام کرے گی۔
وزیر اعظم نے گذشتہ پارلیمانی اجلاس کے اچھی طرح سے چلائے جانے کے لیے دونوں ایوانوں کے پریزائڈنگ آفیسر کی تعریف کی اور کہا کہ اس سے حکومت کی قانون ساز شاخ کے کام کاج کے بارے میں عوام میں ایک مثبت تاثر پیدا کرنے میں مدد ملی۔ اس سلسلے میں وزیر اعظم نے مختلف معاملات کے سلسلے میں مباحثے میں پارلیمنٹ میں پہلی بار شرکت کرنے والے جوشیلے ارکان کا ذکر کیا اور یہ امید ظاہر کی کہ برسر اقتدار جماعت اور اپوزیشن کے لیڈروں کے درمیان مثبت معاملات سے موجودہ اجلاس کامیاب اور بامعنی ثابت ہوگا۔
اس میٹنگ کے بارےمیں میڈیا اہلکاروں کو بریفنگ دیتے ہوئے پارلیمانی امور کوئلے اور کانکنی کے مرکزی وزیر جناب پرلہاد جوشی نے کہا کہ حکومت قوانین اور ضابطوں کے تحت کسی بھی مسئلے پر پارلیمنٹ کے دونوں ایوانوں کے فلور پر بات چیت کرنے کے لیے ہمیشہ تیار ہے اور ایوان کے کام کاج کو اچھے طریقے سے چلانے کے لیے تمام پارٹیوں سے تعاون چاہتی ہے۔
آنے والے سرمائی اجلاس کی تفصیلات دیتے ہوئے جناب جوشی نے بتایا کہ پارلیمنٹ کا سرمائی اجلاس 2019 بروز پیر 18 نومبر 2019سے شروع ہوگا اور سرکاری کاروبار کی اہمیت کا لحاظ کرتے ہوئے بروز جمعہ 13 دسمبر2019 کو اختتام پذیر ہوگا۔
انھوں نے بتایا کہ 27 بل متعارف کرائے جائیں گے، ان پر غو رکیا جائے گا اور انھیں پاس کیا جائے گا۔ جناب جوشی نے یہ بھی بتایا کہ آرڈیننس یعنی  الیکٹرانک سگریٹ پر پابندی آرڈیننس 2019 اور  ٹیکس سے متعلق قوانین  آرڈیننس 2019 کی جگہ دو بل پیش کیے جائیں گے جنھیں آئندہ سرمائی اجلاس کے دوران پاس کرنا ہوگا۔
چار پرائیویٹ ممبرس ڈیز سمیت 26 دن کی مدت کےاس اجلاس میں مجموعی طور پر 20 نشستیں ہوں گی۔
وزیر موصوف نے کہا کہ 5 نومبر 2019 کو منعقدہ مختلف وزارتوں/ محکموں کے سکریٹریز/ سینئر افسروں کے ساتھ میٹنگ میں آئندہ سرمائی اجلاس کے دوران اٹھائے جانے کے لیے چند معاملات کوشناخت کیا گیا ہے اور موصولہ اطلاعات کی بنیادسرمائی اجلاس 2019 کے دوران اندازاً 47 آئٹموں کو اٹھائے جانے کے لیے شناخت کیا گیا ہے۔ ان میں 46 قانون سازی سے متعلق اور ایک آئٹم مالیات سے متعلق ہے۔
اس اجلاس کے دوران جن قوانین پر غور کیا جائے اور انھیں پاس کیا جائے گا ان میں  نیشنل انسٹی ٹیوٹ آف ڈیزائن  بل،2019 ،  چٹ فنڈ  بل، 2019،  سروگیسی  بل، 2019،  بین ریاستی دریائے کے پانی کے تنازعات  بل، 2019،  باندھ کے تحفظ سے متعلق بل، 2019،  ٹرانس جینڈر پرسنز  بل، 2019،  جلیاں والا باغ نیشنل میموریل  بل، 2019،  آئین  آرڈر  بل، 2019، اور  آئین  آرڈر  بل، 2019۔
آرڈیننس کی جگہ پر لائے جانے والے دو بل کے علاوہ اس اجلاس کے دوران کچھ اہم نئے بل پیش کیے جانے، ان پر غور کیے جانے اور پاس کیے جانے کی توقع ہے ان میں  کیڑے مار دواؤں کے بندوبست سے متعلق بل 2019،  دیوالیہ پن اور ادائے قرض کی معذوری سے متعلق  بل، 2019،  بین الاقوامی مالیاتی خدمات کے مراکز سے متعلق اتھارٹی کا بل 2019،  طبی اسقاط حمل  بل، 2019، شہریت  بل، 2019،  پرسنل ڈاٹا کے تحفظ کا بل 2019 اور  اسلحہ سے متعلق قانون  بل، 2019 شامل ہیں۔
قانون سازی کے آئیٹموں کے علاوہ 2019-20 کے لیے گرانٹس کے واسطے سپلیمنٹری مانگ کے پہلے بیچ سے متعلق ایک مالیاتی آئٹم پر بھی اس اجلاس کے دوران بات چیت کی جائے گی اور اسے پاس کیا جائے گا۔
جناب جوشی نے یہ بھی بتایا کہ 26 نومبر 2019 کو آئین اختیار کیے جانے کے 70 سال مکمل ہونے پر پارلیمنٹ ہاؤس کے سینٹرل ہال میں ایک تقریب منعقد کی جائے گی۔ جس میں صدر جمہوریہ ہند ، نائب صدر جمہوریہ، وزیر اعظم اور لوک سبھا کے اسپیکر، پارلیمنٹ کے دونوں ایوانوں کے یکجا ارکان سے خطاب کریں گے۔
کُل جماعتی میٹنگ میں امور داخلہ کے مرکزی وزیر جناب امت شاہ، سماج انصاف اور تفویض اختیارات کے وزیر جناب تھاور چند گہلوت، پارلیمانی امور اور بھاری صنعتوں اور سرکاری صنعتوں کے وزیر مملکت جناب ارجن رام میگھوال اور پارلیمانی امور اور امور خارجہ کے وزیر مملکت جناب وی مرلی دھرن نے دیگر لیڈروں کے ساتھ شرکت کی۔
سیاسی جماعتوں کے لیڈروں نے میٹنگ کے دوران کئی معاملات اٹھائے۔ تمام پارٹیوں کے لیڈر اس بات پر متفق ہوئے کہ وہ بغیر رخنہ اندازی اور رکاوٹ کے پارلیمنٹ کی کارروائی اچھے طریقے سے چلائے جانے کو یقینی بنائیں گے اور دونوں ایوانوں میں معاملات کو تعمیری مباحثوں کے ذریعے حل کریں گے۔
آئندہ سرمائی اجلاس 2019 کے دوران پارلیمنٹ کے دونوں ایوانوں میں اٹھائے جانے کے لیے شناخت کیے گئے سرکاری کاروبار کے آئٹمز
- متعارف کیے جانے، غور کیے جانے اورپاس کیے جانے والے بل
- ٹیکس سے متعلق قوانین  بل، 2019، ؛
- الیکٹرانک سگریٹ پر پابندی  بل 2019، ؛
- کیڑے مار دواؤں کے بندوبست کا بل، 2019؛
- کثیر ریاستی کوآپریٹیوسوسائٹی  بل، 2019؛
- ایئر کرافٹ  بل، 2019؛
- کمپنیز  بل، 2019؛
- مسابقت  بل، 2019؛
- دیوالیہ پن اور ادائے قرض کی معذوری  بل، 2019؛
- کان کنی اور معدنیات  ترمیمی بل، 2019؛
- سمندری قزاقی کے خلاف بل 2019؛
- بین الاقوامی مالیاتی خدمات کے مراکز سے متعلق اتھارٹی کا بل، 2019؛
- طبی اسقاط حمل  بل، 2019؛
- صحت، دیکھ ریکھ خدمات کے عملے اور کلینیکل اداروں  سے متعلق بل، 2019؛
- اسسٹیڈ ری پروڈکٹیو ٹیکنالوجی بل،2019؛
- نیشنل پولیس یونیورسٹی ، بل، 2019؛
- شہریت  بل، 2019؛
- آفات کا بندوبست بل، 2019؛
- قومی دریا گنگا  بل، 2019؛
- صنعتی تعلقات کوڈ بل، 2019؛
- بہت چھوٹی، چھوٹی اور درمیانی صنعتوں کی ترقی  بل، 2019؛
- آئین  آرڈر  بل، 2019؛
- بچوں کو انصاف  ترمیمی بل، 2019؛
- بحری جہاز ری سائیکلنگ سے متعلق بل، 2019؛
- سینٹرل سنسکرت یونیورسٹی بل، 2019؛
- پرسنل ڈاٹا تحفظ بل، 2019؛
- والدین اور بزرگ شہریوں کی دیکھ بھال اور بہبود سے متعلق  بل، 2019؛
- اسلحہ سے متعلق قانون  بل، 2019؛
- غور کیے جانے والے اور پاس کیے جانے والے بل
 لوک سبھا میں زیر التوا بل
- نیشنل انسٹی ٹیوٹ آف ڈیزائن  بل، 2019، جیسا کہ راجیہ سبھا کے ذریعے پاس کیا گیا؛
- چٹ فنڈس  بل، 2019؛
 راجیہ سبھا میں زیر التوا بل
- سروگیسی  بل، 2019، جیسا کہ لوک سبھا میں پاس کیا گیا؛
- بین ریاستی دریا کے پانی کے تنازعات  بل، 2019، جیسا کہ لوک سبھا میں پاس کیا گیا؛
- باندھ کے تحفظ سے متعلق بل 2019، جیسا کہ لوک سبھا میں پاس کیا گیا؛
- ٹرانس جینڈرس پرسنز ، بل ، 2019، جیسا کہ لوک سبھا میں پاس کیا گیا؛
- جلیاں والا باغ نیشنل میموریل  بل، 2019، جیسا کہ لوک سبھا میں پاس کیا گیا؛
- آئین  آرڈر  بل، 2019؛
- آئین  آرڈر  بل، 2019؛
- نیشنل کمیشن فار انڈین سسٹم آف میڈیسن  بل 2019؛
- نیشنل کمیشن فار ہومیوپیتھی بل، 2019؛ اور
- نیشنل انسٹی ٹیوٹ آف فوڈ ٹیکنالوجی انٹر پرینیئر شپ اینڈ مینجمنٹ بل، 2019۔
III۔ مالیاتی کاروبار
- سال 2019-20 کے لیے گرانٹس کے واسطے سپلیمنٹری مانگوں کا پہلا بیچ 
- راجیہ سبھا میں واپس لیے جانے والے بل
- انڈین میڈیکل کونسل  بل، 1987؛
- انڈین میڈیسن اینڈ ہومیوپیتھی فارمیسی بل، 2005؛
- کیڑے مار دواؤں کے بندوبست سے متعلق بل، 2008؛
- نیشنل کمیشن فار ہیومن ریسورسیز فار ہیلتھ بل، 2011؛
- انڈین میڈیکل کونسل  بل، 2013؛
- بین الاقوامی مالیاتی خدمات کے مراکز سے متعلق اتھارٹی کا بل، 2019 اور
- جموں وکشمیر ریزرویشن  بل، 2019۔
۔ ۔ ۔ ۔ ۔ ۔ ۔ ۔ ۔

U. No. 5136
(Visitor Counter : 41